15.

OPFORDRER INDTRÆNGENDE medlemsstaterne til i samarbejde med Kommissionen at handle sammen på en proportional og hensigtsmæssig måde i overensstemmelse med WHO’s anbefalinger og rådgivning fra ECDC efter følgende retningslinjer: a) at tage de nødvendige og egnede forholdsregler for at beskytte folkesundheden under hensyntagen til det særlige fokus, der skal være på international rejseaktivitet. Disse forholdsregler bør navnlig sikre: — at alle EU-indgangssteder har midlerne til at tilvejebringe den nødvendige information og vejledning til personer med øget risiko for at bære 2019-nCoV-virusset om, hvordan man søger passende lægehjælp og behandling — at der er iværksat klare planer og ressourcer for at yde passende behandling i sundhedsmiljøer for mistænkte og bekræftede bærere af 2019-nCoV-virusset og med henblik på eventuelle yderligere nødvendige tiltag såsom sporing af kontakter — at der i hele EU formidles oplysninger til internationale rejsende, der ankommer eller er i transit fra de berørte områder, og at disse personer kan spores — at rejsende, der ankommer eller er i transit fra de berørte områder, hvis det er begrundet i omstændighederne, kan anmodes om at oplyse, om de har været i kontakt med personer fra disse områder — at sundhedspersonale og offentligheden får vejledning og information — at det hospitalspersonale, der behandler patienterne, har en passende beskyttelse og bør være i overensstemmelse med WHO’s anbefalinger, der er formuleret på grundlag af IHR, arbejdet i HSC, rådgivningen fra ECDC samt nationale planer og retningslinjer; b) at udvikle en tæt og styrket koordinering mellem medlemsstaterne for at sikre effektiviteten af alle foranstaltninger, herunder om nødvendigt foranstaltninger vedrørende rejseaktivitet, samtidig med at den frie bevægelighed inden for EU sikres, og for at sikre en optimal beskyttelse af folkesundheden og øge offentlighedens bevidsthed om covid-2019; c) med hensyn til kontrol og overvågning løbende at udveksle oplysninger om, hvorledes 2019-nCoV-virusset udvikler sig på deres område, via de eksisterende europæiske og internationale strukturer i overensstemmelse med IHR og afgørelse nr. 1082/2013/EU; d) med hensyn til diagnosticering og behandling i overensstemmelse med afgørelse nr. 1082/2013/EU og i overensstemmelse med artikel 44 i IHR, fortsat at udvise solidaritet og samarbejde ved at støtte hinanden og det globale samfund med hensyn til at identificere kilden til 2019-nCoV-virus og dens fulde potentiale for overførsel mellem mennesker, udvikle den nødvendige behandling, udarbejde fælles retningslinjer for håndtering af tilfælde, dele diagnosekapacitet efter behov og optimere brugen af antivirale lægemidler; e) med hensyn til kommunikation i det relevante omfang at udnytte HSC og dets formidlernetværk, give offentligheden koordineret, korrekt, rettidig og konsekvent information og vejledning om covid-19 på grundlag af dokumentation og tilgængelige data og dermed bekæmpe misinformation og desinformation, som blandt andet kan føre til forskelsbehandling; f) med hensyn til forskning og udvikling at arbejde tæt sammen og, hvis det er relevant, med industrien og den akademiske verden for at fremme udviklingen af en pilotvaccine mod covid-19 og udviklingen af diagnostik og antivirale lægemidler;